Dóttir Önnu prinsessu svipt ökuréttindum Zara Tindall og eiginmaður hennar Mike Tindall . AFP Dóttir Önnu prinsessu og barnabarn Elísabetar Bretadrottningar , Zara Tindall , hefur verið svipt ökuréttindum í sex mánuði vegna hraðaksturs í nóvember . Fram kemur á fréttavef breska dagblaðsins Daily Telegraph að Tindall hafi ekið á 146 km/klst. hraða þar sem einungis hafi verið heimilt að aka á 110 km/klst . Þar sem hún var fyrir með talsverðan fjölda punkta í ökuferilsskrá sinni var svipting næsta skref . Tindall , sem er 38 ára gömul , var á ferð um Gloucesterskíri í austurhluta Englands þegar brotið átti sér stað . Hún viðurkenndi brotið . Hún var enn fremur dæmd til þess að greiða 817 pund í sekt og kostnað vegna málsins eða sem nemur rúmlega 132 þúsund krónum . Tindall var ekki viðstödd þegar niðurstaða var fengin í málið þar sem hún er stödd í Ástralíu . Lögmaður hennar hafði þegar ráðlagt henni að setjast ekki undir stýri þar .